**ZAPISNIK**

**10. SEJE STRATEŠKEGA SVETA ZA ZDRAVSTVO**

četrtek, 30. 3. 2023

Prisotni člani: dr. Erik Brecelj, dr. Peter Radšel, mag. Dorjan Marušič, dr. Grega Strban, mag. Egon Stopar, dr. Valentina Prevolnik Rupel, Hajdi Kosednar, dr. Marko Jaklič, mag. Dolores Kores, dr. Iztok Takač, Azra Herceg, Monika Ažman, mag. Alan Medveš, Tjaša Sobočan, mag. Gregor Cuzak, dr. Branko Gabrovec, dr. Igor Švab, mag. Ana Vodičar, Rok Ravnikar, dr. Tit Albreht, Anka Rode.

Odsotni: mag. Mira Šavora, dr. Petra Došenović Bonča, dr. Vojko Flis, dr. Radko Komadina.

Ostali prisotni: mag. Tamara Kozlovič, Nuša Kerč, Simona Pirnat Skeledžija, Erik Scheriani, Miha Mohorčič, Urška Štorman.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta, dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 9. seje
3. Izbor predlogov ukrepov na področju primarnega zdravstva (mag. Egon Stopar)
4. Pregled količnikov v zdravstvenem sistemu Republike Slovenije (Erik Scheriani)
5. Priporočila skupina za dodiplomsko in podiplomsko izobraževanje v medicini (dr. Iztok Takač)
6. Predlogi za 11. sejo SSZ
7. Razno

**AD/1**

**SKLEP št. 1:** Strateški svet je potrdil predlagani dnevni red.

**AD/2**

Predsednik strateškega sveta je predlagal, da se dopolni zapisnik 9. seje pri točki Obravnava izhodišč zakona za strukturne spremembe ZZZS.

**SKLEP ŠT. 2:** Zapisnik 9. seje strateškega sveta se dopolni.

**AD/3**

Mag. Egon Stopar je predstavil predloge 7 ključnih ukrepov, ki jih je pripravila delovna skupina za primarno zdravstveno varstvo, in naslavljajo naslednja področja: ureditev mreže izvajalcev, ozaveščanje ljudi za odgovorno skrb za lastno zdravje, zmanjšanje administrativnih nalog, sistem alokacije sredstev, zagotavljanje kadrov, zagotovitev večje dostopnosti do oskrbe in upravljanje sistema celovite kakovosti. Prisotni so v razpravi podali mnenje na predstavljene predloge.

**SKLEP ŠT. 3:** Strateški svet za zdravstvo je potrdil dokument s sedmimi predlogi ukrepov na področju primarnega zdravstvenega varstva in ga bo posredoval predsedniku vlade.

**AD/4**

V nadaljevanju je Erik Scheriani predstavil analizo stanja na področju glavarinskih količnikov. Izpostavljeno je bilo, da količniki niso primerno uravnoteženi glede na potrebe prebivalstva in število družinskih zdravnikov, ter da bi bilo treba uskladiti glavarinske in obračunske količnike. V razpravi so prisotni izpostavili pomen primerne metodologije in potrebo po novi opredelitvi glavarinskih količnikov glede na aktualne potrebe prebivalstva in razvoj medicinske stroke.

**AD/5**

Dr. Iztok Takač je predstavil končno verzijo dokumenta skupine za dodiplomsko in podiplomsko izobraževanje v medicini. S predstavljenimi sklepi se je strateški svet strinjal.

**SKLEP ŠT. 4:** Strateški svet za zdravstvo je potrdil dokument delovne skupine pod vodstvom dr. Iztoka Takača.

**AD/6**

Strateški svet bo na naslednji seji obravnaval predloge na področju upravljanja zavodov in podatke SURS o odlivu zdravstvenega kadra v tujino.

Strateški svet za zdravstvo predlaga koordinatorja za strateški svet v KPV.

Seja se je zaključila ob 19.15 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo